Petro Kpɔ Yesu Dze Sii Eye Wòdo Fiaɖuƒea Ƒe Safuiwo Ŋugbe Nɛ | Yesu Ƒe Agbemeŋutinya\nYESU DA GBE LE ŊKUAGBÃTƆ AÐE ŊU\nWOATSƆ FIAÐUƑEA ƑE SAFUIWO ANA PETRO\nYESU GBLƆ EƑE KU KPLE TSITRETSITSI ŊU NYA ÐI\nYesu kple eƒe nusrɔ̃lawo va ɖo Betsaida. Amewo kplɔ ŋutsu aɖe si nye ŋkuagbãtɔ la va egbɔ eye woɖe kuku nɛ be wòaka asi eŋu ayɔ dɔe.\nYesu lé ŋutsua ƒe alɔnu kplɔe do goe le kɔƒea me. Esi wòɖe ta ɖe ŋutsua ƒe ŋku dzi la, ebiae be: “Èle nane kpɔma?” Ŋutsua ɖo eŋu be: “Mele amewo kpɔm, gake wole abe atiwoe le zɔzɔm ene.” (Marko 8:23, 24) Esi Yesu ɖo asi ŋutsua ƒe ŋkuwo dzi la, ekpɔ nu nyuie. Azɔ eɖe asi le eŋu be wòayi aƒe me hegblɔ nɛ be megayi ɖe kɔƒea me o.\nEmegbe Yesu kple eƒe nusrɔ̃lawo ɖo ta Kaisarea Filipi nutoa me. Enye todzimɔ si didi abe kilometa 40 sɔŋ ene. Kɔƒea le to aɖe si kɔkɔ meta 350 dzi, eye Hermon To si dzi sno le la le eƒe dzieheɣedzeƒe gome. Mɔzɔzɔ sia anya xɔ ŋkeke ʋɛ aɖewo.\nLe mɔzɔzɔa me la, Yesu ɖe eɖokui ɖe aga yi ɖado gbe ɖa. Ɣleti asieke alo ewo koe susɔ Yesu naku, eye etsi dzi ɖe eƒe nusrɔ̃lawo ŋu. Ɣeyiɣi kpui aɖe do ŋgɔ la, ame geɖe trɔ le eyome, eye edze abe ame bubuwo hã tɔtɔ eye dzi ɖe le wo ƒo ene. Anye be womese nu si tae meɖe mɔ be woaɖo ye fia, alo nu si tae mewɔ dzesi si aɖe ame si wònye la afia kɔtɛ ɖikekemanɔmee o la gɔme o.\nEsi eƒe nusrɔ̃lawo va afi si wòle gbea dom ɖa le la, Yesu bia wo be: “Ame kae amewo le gbɔgblɔm be Amegbetɔvi la nye?” Woɖo eŋu be: “Ame aɖewo be Yohanes Amenyrɔɖetsimela, bubuwo be Eliya, eye bubuwo hã be Yeremiya alo nyagblɔɖilawo dometɔ ɖekae.” Ɛ̃, amewo susu be Yesu nye ame siawo dometɔ ɖeka si fɔ tso ame kukuwo dome. Be Yesu nanya nusrɔ̃lawo ƒe susu la, ebia wo be: “Ke miawo ya ɖe, ame kae miegblɔna be menye?” Enumake Petro ɖo eŋu be: “Wòe nye Kristo la, Mawu gbagbe la ƒe Vi.”—Mateo 16:13-16.\nYesu gblɔ be dzidzɔtɔe Petro nye le esi Mawu ɖe nu sia fiae ta, eye wògblɔ kpee be: “Mele egblɔm na wò be: Wòe nye Petro, eye agakpe sia dzie matu nye hame la ɖo, eye Tsiẽƒe ƒe agbowo mate ŋu aɖu edzi o.” Yesu nɔ gbɔgblɔm be ye ŋutɔ yeaɖo hame aɖe anyi, eye ne emetɔwo wɔ nuteƒe le anyigba dzi la, Tsiẽƒe gɔ̃ hã mate ŋu akpe wo dzi o. Azɔ edo ŋugbe na Petro be: “Matsɔ dziƒofiaɖuƒe la ƒe safuiwo ana wò.”—Mateo 16:18, 19.\nMenye ɖe Yesu nɔ Petro dom ɖe dzi wu apostolo mamlɛawo o, eye menye ɖe wòtsɔe ɖo hamea ƒe gɔmeɖoanyi hã o. Yesu ŋutɔe nye Agakpe si dzi woatu eƒe hamea ɖo. (1 Korintotɔwo 3:11; Efesotɔwo 2:20) Gake woatsɔ safui etɔ̃ ana Petro. Le gɔmesese aɖe nu la, mɔnukpɔkpɔ asu esi be wòaʋu Dziƒofiaɖuƒea me yiyi ƒe mɔnu ɖi na ame hatsotso vovovowo.\nPetro awɔ safui gbãtɔ ŋu dɔ le ƒe 33 K.Ŋ. ƒe Pentekoste dzi esime wòafia Yudatɔwo kple dukɔ bubu me tɔ siwo trɔ dzi me la nu si wòle be woawɔ be woakpɔ ɖeɖe. Awɔ safui evelia ŋu dɔ atsɔ aʋu Mawu Fiaɖuƒea me yiyi ƒe mɔnukpɔkpɔ ɖi na Samariatɔ xɔsetɔwo. Emegbe le ƒe 36 K.Ŋ. la, Petro awɔ safui etɔ̃lia ŋu dɔ atsɔ aʋu mɔnukpɔkpɔ ɖi na dukɔwo me tɔ aʋamatsomatsotɔwo, Kornelio kple ame bubuwo.—Dɔwɔwɔwo 2:37, 38; 8:14-17; 10:44-48.\nEsi Yesu ƒo nu tso fu siwo wòava kpe kple ale si woawui le Yerusalem kpuie ŋu na eƒe apostoloawo la, ete ɖe wo dzi. Esi womese egɔme be woafɔ Yesu ɖe tsitre wòayi dziƒo o ta la, Petro ɖe kpɔe eye wògbe nya nɛ be: “Aƒetɔ, di nyui na ɖokuiwò; esia madzɔ ɖe dziwò gbeɖe o.” Ke Yesu trɔ megbe dee heɖo eŋu nɛ be: “Te yi megbenye, Satana! Mɔxenu nènye nam, elabena menye Mawu tɔ susum nèle o, ke boŋ amegbetɔwo tɔ.”—Mateo 16:22, 23.\nAzɔ Yesu yɔ ame bubuwo kpe ɖe apostoloawo ŋu heɖe eme be manɔ bɔbɔe be ame nanye ye yomedzela o. Egblɔ be: “Ne ame aɖe di be yeadze yonyeme la, negbe nu le eɖokui gbɔ, eye wòatsɔ eƒe fuwɔameti la, eye wòadze yonyeme ɖaa. Elabena ame sia ame si di be yeaɖe yeƒe agbe la abui, gake ame sia ame si abu eƒe agbe le nye kple nya nyui la ta la aɖee.”—Marko 8:34, 35.\nƐ̃, hafi Yesu yomedzelawo nadze wòave wo nu la, ebia dzinɔameƒo kple ɖokuitsɔtsɔsavɔ. Yesu gblɔ be: “Ame sia ame si akpe ŋu nye kple nye nyawo le dzidzime wɔahasi wɔnuvɔ̃ sia me la, Amegbetɔvi la hã akpe ŋui ne eva le Fofoa ƒe ŋutikɔkɔe me kple mawudɔla kɔkɔeawo.” (Marko 8:38) Eye ne Yesu va mlɔeba la, aɖo “eteƒe na ame sia ame ɖe eƒe nuwɔna nu.”—Mateo 16:27.\nSusu kawoe le ame aɖewo si ku ɖe ame si Yesu nye ŋu? Ame kae apostoloawo susu be Yesu nye?\nSafui kawoe wotsɔ na Petro, eye aleke wòazã woe?\nAleke Yesu ɖɔ Petro ɖoe, eye nu ka tae?\nƉoe Ɖe Amewo Ɖoe Ɖe Amewo Ame Kae Nye Amegbetɔvi La?\njy ta 59 axa 142-143


1 Mose 2 | Biblia Le Internet Dzi | Xexe Yeye Gɔmeɖeɖe\nMawu dzudzɔ le ŋkeke adrelia dzi (1-3)\nYehowa Mawu, dziƒo kple anyigba Wɔla (4)\nŊutsu kple nyɔnu le Eden-bɔ me (5-25)\nWotsɔ anyi mè ame (7)\nSidzedze ƒe ati si ŋu wode se ɖo (15-17)\nNyɔnu wɔwɔ (18-25)\n2 Ale wowu dziƒo kple anyigba kpakple wo me nuwo* katã wɔwɔ nu.+ 2 Eye kaka ŋkeke adrelia naɖo la, Mawu wu dɔ si wɔm wònɔ la nu, eye wòte ɖiɖi ɖe eme le ŋkeke adrelia dzi tso dɔ siwo katã wɔm wònɔ la me.+ 3 Eye Mawu yra ŋkeke adrelia eye wòwɔe kɔkɔe, elabena eyae nye ŋkeke si dzi Mawu le dzudzɔm tso dɔ siwo katã wòwɔ la me, ewɔ nu siwo katã wòɖo tame be yeawɔ la. 4 Esiae nye dziƒo kple anyigba ƒe ŋutinya le wo wɔɣi, le ŋkeke si Yehowa* Mawu wɔ anyigba kple dziƒo.+ 5 Gbemeti aɖeke mele anyigba la dzi haɖe o, eye gbe aɖeke hã memie haɖe o, elabena Yehowa Mawu mena tsi dza ɖe anyigba la dzi o, eye ame aɖeke meli ade agble ɖe anyigba la dzi o. 6 Ke afu dona tso anyigba me eye wònyɔ́na ɖe anyigba la katã dzi. 7 Azɔ Yehowa Mawu tsɔ anyi mè ame,+ eye wògbɔ agbegbɔgbɔ ɖe eƒe ŋɔti me,+ eye ame la zu ame* gbagbe.+ 8 Eye Yehowa Mawu tso abɔ ɖe Eden,+ le ɣedzeƒe gome; eye wòtsɔ ame si wòmè la ɖo afi ma.+ 9 Eye Yehowa Mawu na ati siwo katã nya kpɔ, eye wonyo na ɖuɖu la, mie tso anyigba me; agbeti+ la hã le abɔ la titina hekpe ɖe sidzedze nyui kple vɔ̃ ƒe ati la ŋu.+ 10 Tɔ aɖe sina tso Eden hedea tsi abɔ la, eye tɔsisi la dze alɔ ene* tso afi ma. 11 Gbãtɔ ŋkɔe nye Pison; eyae ƒo xlã Havila-nyigba la katã, afi si sika le. 12 Anyigba ma ƒe sika nyo. Bedolak-ŋe* kple oniks-kpe hã le afi ma. 13 Tɔsisi evelia ŋkɔe nye Gihon; eyae ƒo xlã Kus-nyigba la katã. 14 Tɔsisi etɔ̃lia ŋkɔe nye Hidekel;*+ eyae ɖo ta Asiria ƒe ɣedzeƒe gome.+ Eye tɔsisi eneliae nye Frat.+ 15 Yehowa Mawu tsɔ ame la ɖo Eden-bɔ la me be wòaŋlɔ eme, eye wòakpɔ edzi.+ 16 Eye Yehowa Mawu de se sia hã na ame la be: “Àte ŋu aɖu abɔmetiawo katã ƒe tsetse faa.+ 17 Ke sidzedze nyui kple vɔ̃ ƒe atia ya la, mègaɖu eƒe tsetse aɖeke o, elabena gbe si gbe nàɖu eƒe ɖe la, ku kee nàku.”+ 18 Eye Yehowa Mawu gblɔ be: “Menyo be ame la ɖeka ko nanɔ anyi o. Mawɔ kpeɖeŋutɔ si asɔ nɛ la nɛ.”+ 19 Ke Yehowa Mawu tsɔ anyi mè gbemelãwo katã kple dziƒoxe dzodzoewo katã, eye wòkplɔa wo vaa ame la gbɔ be yeakpɔ ale si wòayɔ wo dometɔ ɖe sia ɖee ɖa; eye ale si ame la yɔ nu gbagbe* ɖe sia ɖee la, emae nye eƒe ŋkɔ.+ 20 Eye ame la tsɔ ŋkɔ na aƒemelãwo katã kple dziƒoxe dzodzoewo kple gbemelãwo katã, ke kpeɖeŋutɔ aɖeke meli si asɔ na amea ya o. 21 Eya ta Yehowa Mawu na ame la dɔ alɔ̃ yi eme ʋĩi, eye esi wòle alɔ̃ me la, eɖe eƒe agbaƒuti ɖeka, eye wòtre lã si le teƒea. 22 Eye Yehowa Mawu tsɔ agbaƒuti si wòɖe le amea me la wɔ nyɔnui, eye wòkplɔe va ame la gbɔe.+ 23 Eye ame la gblɔ be: “Azɔ ko! Esiae nye ƒu tso nye ƒu me,Kple lã tso nye lã me. Woayɔe be Nyɔnu,Elabena ŋutsu mee woɖee tsoe.”+ 24 Esia tae ŋutsu agblẽ fofoa kple dadaa ɖi, eye wòaku ɖe srɔ̃a ŋu,* eye woazu ŋutilã ɖeka.+ 25 Ke wo ame evea wole amama,+ ame la kple srɔ̃a, eye ŋu mekpea wo o.\n^ Alo, “wo me nu gbogboawo.”\n^ Afi siae nye teƒe gbãtɔ si Mawu ƒe ŋkɔ ŋutɔŋutɔ si ɖe dzesi, si nye יהוה (YHWH) dze le. Kpɔ Megbenyawo A4.\n^ Alo, “luʋɔ.” Hebrigbe nephesh, ne woaɖe egɔme tẽe la, efia, “nu si gbɔna.” Kpɔ Nya Tɔxɛwo Gɔmeɖeƒea.\n^ Egɔmeɖeɖe tẽe, “eye wòdze ta ene.”\n^ Bedolak-ŋe nye atike ʋeʋĩ aɖe si woɖena tso ati aɖewo me.\n^ Alo, “Tigris.”\n^ Alo, “wòanɔ srɔ̃a gbɔ.”


Nu Siwo Nana Ƒomewo Kpɔa Dzidzedze—Amehehe\nAmehehe fiaa mɔ ɖeviwo abe ale si atablu fiaa mɔ tɔdziʋu ene\nNya amehehe ate ŋu afia be woafia mɔ ame alo afia nui. Ɣeaɖewoɣia abia be woaɖɔ ɖevi ɖo ne ewɔ nu gbegblẽ. Gake zi geɖe la, eva hiãna be woafia nɔnɔme nyui aɖewo siwo akpe ɖe ɖevi ŋu wòawɔ tiatia nyuiwo.\nLe míaƒe ŋkeke siawo me la, dzilawo megatsɔa ɖeke le wo viwo hehe me boo o, elabe wosusu be esia wɔwɔ ana ɖeviawo nabu be yewomele ɖeke me o. Ke hã, dzila siwo dze aɖaŋu la, dea sewo eye wofiaa wo viwo be woawɔ ɖe wo dzi.\n“Ele be woana sewo ɖeviwo be wòakpe ɖe wo ŋu woatsi ava zu ame ɖɔʋuwo. Ne womehe ɖeviwo o la woava wɔ nyametsotso siwo agblẽ nu le wo ŋu.”—Pamela.\nWɔ wò nya dzi. Ne viwòa mewɔ ɖe se aɖe si nède dzi o la, ke na wòakpɔ emetsonua. Gake kafui ne ewɔ ɖe sea dzi pɛpɛpɛ.\n“Mekafua vinyewo edziedzi le ale si woɖoa to togbɔ be ame geɖe megaɖoa to wo dzilawo o hã. Esi mekafua wo ta la, ne ehiã be maɖɔ wo ɖo la, wolɔ̃na wɔna ɖe edzi.”—Christine.\nBIBLIA ƑE MƆFIAME: “Nu si ame ƒãna la, esia kee wòaŋe.”—Galatiatɔwo 6:7.\nSe nu gɔme na wo. Hafi nàɖɔ viwòa ɖo la, bu ƒe si wòxɔ eƒe ŋutetewo kple nu si wòwɔa ŋu. Ne wohe to na ɖevi ɖe agɔ si wòdze ta la, eɖea vi wu—le kpɔɖeŋu me ne meɖɔ ŋu ɖo le fon zazã me o la, woate ŋu axɔ mɔnukpɔkpɔ aɖewo le esi hena ɣeyiɣi aɖe. Azɔ hã mègatsɔ nya suewo wɔ nya gãwoe o.\n“Medzea agbagba be manya ne ɖe vinyea ɖoe koŋ gbe toɖoɖo loo alo vodada koe wòwɔ. Vovototo le nɔnɔme gbegblẽ aɖe si wòle be woaxɔ le ame si kple vodada aɖe si dzi wòahiã be woahe ɖevi ƒe susu ayi la dome.”—Wendell.\nBIBLIA ƑE MƆFIAME: “Miganɔ dziku dom na mia viwo o, ale be dzi nagaɖe le wo ƒo o.”—Kolosetɔwo 3:21.\nLɔ̃ viwòa. Ne ɖeviwo nya be yewo dzilawo lɔ̃ yewo la, enɔa bɔbɔe na wo be woalɔ̃ axɔ wo dzilawo ƒe amehehe.\n“Ne mía vi da vo la, míegblɔna nɛ be nu nyui siwo katã wòwɔ va yi la dze mía ŋu ŋutɔ. Míeɖea eme nɛ be vodada si wòwɔa mena wòzu ame gbegblẽ o; ne enya yi edzi wɔ asitɔtrɔ ko la, míawo hã míeli be míakpe ɖe eŋu.”—Daniel.\nBIBLIA ƑE MƆFIAME: “Lɔlɔ̃ gbɔa dzi blewu, eye wònyoa dɔme.”—1 Korintotɔwo 13:4.


Dɔwɔwɔwo 2 | Biblia Le Internet Dzi | Xexe Yeye Gɔmeɖeɖe\nWokɔ gbɔgbɔ kɔkɔe ɖi le Pentekosteŋkekea dzi (1-13)\nPetro ƒe nuƒo (14-36)\nAmeawo wɔ ɖe Petro ƒe nyawo dzi (37-41)\nWonyrɔ ame 3,000 (41)\nKristotɔwo ƒe hadede (42-47)\n2 Le Pentekoste Ŋkekenyuia+ dzi la, wo katã woƒo ƒu ɖe teƒe ɖeka. 2 Kasia wose nane ƒe ɖiɖi tso dziƒo abe yaƒoƒo sesẽ aɖe ene, eye wòxɔ aƒe si me wole la katã me.+ 3 Eye wokpɔ nane si le abe dzoƒaɖewo ene la va dze ɖe wo dometɔ ɖe sia ɖe dzi ɖekaɖeka, 4 eye gbɔgbɔ kɔkɔe yɔ wo katã taŋ,+ eye wode asi gbe vovovowo dodo me, abe ale si gbɔgbɔ la dee nu na wo ene.+ 5 Ɣemaɣi la, Yudatɔ mawuvɔ̃la siwo tso dukɔ sia dukɔ me le dziƒoa te la nɔ Yerusalem.+ 6 Eya ta esi gbe sia ɖi la, ame gbogbo aɖe va ƒo ƒu, eye woƒe nu ku, elabena wo dometɔ ɖe sia ɖe see wole eya ŋutɔ degbe dom. 7 Le nyateƒe me la, wotsi yaa eye wogblɔ be: “Kpɔ ɖa, menye Galileatɔwoe+ ame siawo katã, siwo le nu ƒom la nye oa? 8 Ke aleke wɔ mía dometɔ ɖe sia ɖe le eya ŋutɔ degbe sem? 9 Partiatɔwo, Mediatɔwo,+ Elamtɔwo,+ ame siwo tso Mesopotamia, Yudea, Kapadokia, Ponto, Asia nutowo me,+ 10 Frigia, Pamfilia, Egipte, Libia nuto siwo le Kirene gbɔ, kple amedzro siwo tso Roma, Yudatɔwo kple ame siwo trɔ dzi me zu Yudatɔwo siaa,+ 11 Kretatɔwo, kple Arabiatɔwo, wole nu ƒom tso Mawu ƒe nu dzɔtsuwo ŋu le mía degbe me míele sesem.” 12 Ɛ̃, wo katã woƒe mo wɔ yaa, wotɔtɔ, eye wonɔ wo nɔewo biam be: “Nu sia gɔme ɖe?” 13 Ke ame bubuwo ɖu fewu le wo ŋu gblɔ be: “Wain yeyee le wo mum.” 14 Ke Petro kple Ame Wuiɖekɛawo+ tsi tsitre, eye wòkɔ gbe dzi ƒo nu na wo be: “Yudea ŋutsuwo kple mi Yerusalem nɔlawo katã, minya esia, eye miɖo to miase nye nyawo. 15 Le nyateƒe me la, menye ahae ame siawo mu abe ale si miele esusum ene o, elabena ŋkekea ƒe gaƒoƒo etɔ̃lia* koe nye esia. 16 Ke boŋ nya si wogblɔ ɖi to nyagblɔɖila Yoel dzie nye esi: 17 ‘Mawu gblɔ be, “Le ŋkeke mamlɛawo me la, matrɔ nye gbɔgbɔ la ƒe ɖe akɔ ɖe ŋutilã ƒomeviwo katã dzi, eye mia viŋutsuwo kple mia vinyɔnuwo agblɔ nya ɖi, miaƒe ɖekakpuiwo akpɔ ŋutegawo, eye miaƒe amegãɖeɖiwo aku drɔ̃ewo,+ 18 eye matrɔ nye gbɔgbɔ la ƒe ɖe akɔ ɖe nye kluviwo kple nye kosiwo gɔ̃ hã dzi le ŋkeke mawo me, eye woagblɔ nya ɖi.+ 19 Mana nukunuwo nadze le dziƒo kple dzesiwo le anyigba dzi, ʋu kple dzo kpakple dzudzɔ babla kɔtɔɔ. 20 Ɣe ado viviti, eye ɣleti azu ʋu, hafi Yehowa* ƒe ŋkeke gã si nye atsyɔ̃ŋkeke la nava ɖo. 21 Eye ame sia ame si yɔa Yehowa* ƒe ŋkɔ la, woaɖee.” ’+ 22 “Israel ŋutsuwo, mise nya siawo: Yesu, Nazaretetɔ la, nye ame si Mawu ɖe fia mi gaglãa. Mawu to ŋusẽdɔwo, nukunuwo kple dzesi siwo wòwɔ to edzi le mia dome la dzi ɖee fia,+ abe ale si miawo ŋutɔwo mienyae ene. 23 Ame sia, si wode asi le Mawu ƒe tameɖoɖo kple nunyanya do ŋgɔ nu+ la, mieto sedzimawɔlawo dzi hee ɖe ati ŋu, eye miewui.+ 24 Ke Mawu fɔe ɖe tsitre+ esi wòɖee tso ku me,* elabena ku mete ŋu yi edzi lée ɖi o.+ 25 Elabena David gblɔ le eŋu be: ‘Metsɔa Yehowa* ɖoa ŋkunyeme ɖaa, elabena ele nye ɖusime, be magaʋã akpɔ o. 26 Esia tae nye dzi kpɔ dzidzɔ, eye nye aɖe tso aseye. Eye manɔ* mɔkpɔkpɔ me; 27 elabena màgblẽm* ɖe Tsiẽƒe* o, eye màɖe mɔ be ame si wɔa nuteƒe na wò la nanyunyɔ o.+ 28 Èna menya agbemɔ la; àtsɔ dzidzɔ gã aɖi ƒo nam le ŋkuwòme.’+ 29 “Ŋutsuwo, nɔviwo, mina maƒo nu na mi faa tso tɔgbui David ŋu, be eku, eye woɖii,+ eye eƒe yɔdo le mía dome va se ɖe egbe sia. 30 Esi wònye nyagblɔɖila eye wònya be Mawu do ŋugbe na ye heka atam tsɔ ɖo kpe edzi be yeana yeƒe dzidzimeviwo* dometɔ ɖeka nanɔ yeƒe fiazikpui dzi+ ta la, 31 ekpɔ Kristo la ƒe tsitretsitsi do ŋgɔ, eye wòƒo nu tso eŋu be womegblẽe ɖe Tsiẽƒe* o, eye eƒe ŋutilã hã menyunyɔ o.+ 32 Mawu fɔ nenem Yesu sia ɖe tsitre, eye mí katã míenye esia ƒe ɖasefowo.+ 33 Eya ta esi wodoe ɖe dzi wòyi ɖale Mawu ƒe ɖusime,+ eye wòxɔ gbɔgbɔ kɔkɔe si ŋugbe wodo la tso Fofo la gbɔ+ ta la, etrɔ nu si kpɔm miele hele sesem la kɔ ɖi. 34 Elabena David melia yi dziƒo o, ke boŋ eya ŋutɔ gblɔ be, ‘Yehowa* gblɔ na nye Aƒetɔ be: “Bɔbɔ nɔ nye ɖusime, 35 va se ɖe esime matsɔ wò futɔwo awɔ wò afɔɖodzinui.” ’+ 36 Eya ta Israel ƒe aƒe blibo la nanyae nyuie be, Mawu ɖo Yesu sia si miehe ɖe ati ŋu+ la wòzu Aƒetɔ+ kple Kristo.” 37 Esi wose nya siawo la, etɔ dzi na wo, eye wogblɔ na Petro kple apostolo susɔeawo be: “Ŋutsuwo, nɔviwo, nu kae míawɔ?” 38 Petro gblɔ na wo be: “Mitrɔ dzi me,+ eye mina woanyrɔ mia dometɔ ɖe sia ɖe+ ɖe Yesu Kristo ƒe ŋkɔ me be woatsɔ miaƒe nu vɔ̃wo ake mi,+ eye miaxɔ gbɔgbɔ kɔkɔe ƒe nunana faa la. 39 Elabena miawo kple mia viwo kpakple ame siwo katã le adzɔge ʋĩi, ame siwo katã Yehowa* mía Mawu la ayɔ va eɖokui gbɔ+ la, tɔe nye ŋugbedodo+ la.” 40 Eye wògagblɔ nya bubu geɖewo tsɔ ɖi ɖase na wo tsitotsito, eye wòyi edzi xlɔ̃ nu wo be: “Mina woaɖe mi tso dzidzime gɔglɔ̃ sia me.”+ 41 Ale wonyrɔ ame siwo xɔ eƒe nya la kple dzi blibo,+ eye wotsɔ ame* anɔ akpe etɔ̃ kpe ɖe wo ŋu gbe ma gbe.+ 42 Eye woyi edzi lé fɔ ɖe apostoloawo ƒe nufiafiawo ŋu vevie, wodea ha ɖekae,* ɖua nu ɖekae,+ eye wonɔa gbedodoɖa dzi.+ 43 Nyateƒee, vɔvɔ̃ ɖo amewo* katã, eye nukunu kple dzesi geɖewo nɔ eme vam to apostoloawo dzi.+ 44 Ame siwo katã va zu xɔsetɔwo la nɔ afi ɖeka, eye wowɔa nuwo katã ɖe du, 45 wodzraa woƒe nunɔamesiwo+ kple woƒe nuwo, eye womaa nu siwo wokpɔ la na wo katã, ame sia ame ɖe eƒe hiahiã nu.+ 46 Eye wonɔa gbedoxɔa me gbe sia gbe kple tame ɖeka, woɖua nu le aƒe vovovowo me, eye wotsɔa dzidzɔ gã kple dzimekɔkɔ maa woƒe nuɖuɖu kple wo nɔewo faa, 47 nɔa Mawu kafum, eye dukɔ blibo la vea wo nu. Azɔ hã, Yehowa* tsɔa ame siwo xɔm wole ɖe agbe la kpena ɖe wo ŋu gbe sia gbe.+\n^ Efia, ŋdi ga 9 lɔƒo.\n^ Egɔmeɖeɖe tẽe, “tso ku ƒe vevesesewo me”; agate ŋu afia, “tso ku ƒe bablawo me.”\n^ Egɔmeɖeɖe tẽe, “nye ŋutilã anɔ.”\n^ Alo, “màgblẽ nye luʋɔ.”\n^ Egɔmeɖeɖe tẽe, “yeƒe alimeviwo.”\n^ Alo, “womaa woƒe nuwo kple wo nɔewo.”


2 Mose 27 | Biblia Le Internet Dzi | Xexe Yeye Gɔmeɖeɖe\n2 Mose 27:1-21\nXɔxɔnu la (9-19)\nAkaɖigbɛawo ƒe ami (20,21)\n27 “Emegbe nàtsɔ akasiati+ akpa vɔsamlekpui la wòadidi abɔklugui* atɔ̃, eye wòakeke abɔklugui atɔ̃. Vɔsamlekpui la nanɔ dzogoe ene me, eye wòakɔ abɔklugui etɔ̃.+ 2 Wɔ dzowo+ eye nàli wo ɖe vɔsamlekpui la ƒe dzogoe eneawo dzi woanye vɔsamlekpuia ƒe akpa aɖe, eye nàfa akɔbli ɖe eŋu.+ 3 Wɔ eƒe dzofilɔgbawo kple eƒe sofiwo, agba goboewo, gaflowo kple dzoɖenuwo, eye nàtsɔ akɔbli awɔ eŋu nuwo katã.+ 4 Azɔ tsɔ akɔbligavi lɛlɛlɛwo wɔ eƒe gaɖɔ; eye nàwɔ akɔblisigɛ ene ɖe gaɖɔ la ƒe dzogoe eneawo dzi. 5 Tsɔ gaɖɔ la de vɔsamlekpui la me, le eƒe to la ƒe anyime, eye wòanɔ vɔsamlekpui la titina lɔƒo. 6 Tsɔ akasiati kpa kpowo na vɔsamlekpui la, eye nàfa akɔbli ɖe wo ŋu. 7 Woaƒo kpoawo ɖe asigɛawo me, ale be kpoawo nanɔ vɔsamlekpuia ƒe axa eveawo ne woatsɔ akɔe.+ 8 Ʋuƒoe nàtsɔ awɔ vɔsamlekpui la wòanɔ abe aɖaka ene. Wɔe abe ale si tututu wòɖee fia wò le toa dzi ene.+ 9 “Eyome nàɖe xɔxɔnu+ ɖi na avɔgbadɔ la. Na woatsɔ avɔ siwo wotsɔ ɖeti ɣi biɖibiɖi dada lɔ̃ la atɔ kpɔ ɖe eŋu, eye eƒe axa si trɔ ɖe anyiehe gome la nadidi abɔklugui alafa ɖeka.+ 10 Woatsɔ akɔbli awɔ eƒe kpɔti blaeveawo kple woƒe anyinɔ blaeveawo. Eye woatsɔ klosalo awɔ kpɔtiawo ƒe nulénuwo* kple woƒe kpeƒe ƒe gaviwo. 11 Avɔ si woatsɔ atɔ kpɔ ɖe dziehekpa dzi la hã nadidi abɔklugui alafa ɖeka, woatsɔ akɔbli awɔ eƒe kpɔti blaeveawo kple woƒe anyinɔ blaeveawo, eye woatsɔ klosalo awɔ kpɔtiawo ƒe nulénuwo* kple woƒe kpeƒe ƒe gaviwo. 12 Avɔ si woatsɔ atɔ kpɔ ɖe xɔxɔnu la ƒe ɣetoɖoƒekpa dzi nadidi abɔklugui blaatɔ̃; woƒe kpɔtiawo nanye ewo, eye woƒe anyinɔwo nanye ewo. 13 Xɔxɔnu la ƒe ɣedzeƒekpa dzi nakeke abɔklugui blaatɔ̃. 14 Eye avɔ si woatsɔ atɔ kpɔ ɖe kekeme sia ƒe akpa ɖeka la nadidi abɔklugui wuiatɔ̃, woƒe kpɔtiwo nanye etɔ̃, eye woƒe anyinɔwo nanye etɔ̃.+ 15 Avɔ si woatsɔ atɔ kpɔ ɖe kekemea ƒe akpa evelia nadidi abɔklugui wuiatɔ̃, woƒe kpɔtiwo nanye etɔ̃, eye woƒe anyinɔwo nanye etɔ̃. 16 “Na woatsɔ ka blɔtɔ, alẽfuka si wode ama aɖabɛ dzĩtɔe, ka dzĩ kple ɖeti ɣi biɖibiɖi dada alɔ̃ mɔnuvɔ na xɔxɔnu la, wòadidi abɔklugui blaeve;+ woƒe kpɔtiwo nanye ene, eye woƒe anyinɔwo nanye ene.+ 17 Woafa klosalo ɖe kpɔti siwo wotsɔ tɔ kpɔ ɖe xɔxɔnua ŋu la ŋuti, eye woatsɔ klosalo awɔ woƒe kpeƒegaviwo kple nulénuwo, gake woatsɔ akɔbli awɔ woƒe anyinɔwoe.+ 18 Xɔxɔnukpɔ la nadidi abɔklugui alafa ɖeka,+ wòakeke abɔklugui blaatɔ̃, eye wòakɔ abɔklugui atɔ̃; woatsɔ ɖeti ɣi biɖibiɖi dada alɔ̃e, eye woatsɔ akɔbli awɔ eƒe anyinɔwoe. 19 Woatsɔ akɔbli awɔ nu siwo katã ŋu dɔ woawɔ le avɔgbadɔ la ŋu, kple eƒe agbadɔtsyotiwo katã kpakple xɔxɔnu la ƒe tsyotiwo katã.+ 20 “Gblɔ na Israel-viwo be woadi amititsetse ƒe ami nyuitɔ na akaɖi la, ale be woate ŋu asi akaɖigbɛawo ɣesiaɣi.+ 21 Aron kple viaŋutsuwo nakpɔ egbɔ be akaɖia le bibim ɖaa tso fiẽ va se ɖe ŋdi le Yehowa ŋkume+ le takpegbadɔ la me, le xɔmetsovɔ si le Ðaseɖinua+ gbɔ la ŋgɔ. Esia anye ɖoɖo na Israel-viwo ɖaa tso dzidzime yi dzidzime.+\n^ Alo, “ga kotoe” siwo wotsɔ léa nu kpena.


Nu Siwo Míate Ŋu Asrɔ̃ Tso Dziƒoxewo Gbɔ Le Biblia Me (Hiob 12:7-9)\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Batak (Toba) Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik Estonian Eŋlisi Eʋegbe Fijian Finnish Fon Franse Ga Georgian German Greek Greenlandic Guarani Gun Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Malagasy Maltese Mam Mambwe-Lungu Mauritian Creole Maya Myanmar Nahuatl (Northern Puebla) Ndebele Ndebele (Zimbabwe) Ndonga Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tatar Tetun Dili Thai Tigrinya Tiv Tojolabal Tok Pisin Tshiluba Tsonga Turkish Twi Tzotzil Ukrainian Umbundu Venda Vietnamese Wallisian Waray-Waray Xhosa Yoruba Zande Zulu\n“Taflatsɛ, bia . . . dziƒoxewo hã, eye woagblɔe na wò. Wo dometɔ kae menya be Yehowa ƒe asie wɔ esia o?”—Hiob 12:7, 9.\nƑE 3,000 kple edzivɔe nye esia blemafofo Hiob de dzesii be dziƒoxewo ate ŋu afia nu geɖe mí tso Mawu ƒe asinudɔwo ŋu. Ale si wowɔa nui wɔe be amewo zãa wo le kpɔɖeŋuwo kple kpɔɖeŋunyagbɔgblɔwo me zi geɖe. Teƒe siwo woƒo nu tso dziƒoxewo ŋu le le Biblia me la fia nu vevi aɖewo mí tso agbe kple ale si mía kple Mawu dome le la ŋu. Na míakpɔ eƒe kpɔɖeŋu ʋɛ aɖewo ɖa.\nAFI SI SAGBADRE WƆA EƑE ATƆ ÐO\nYerusalem nɔlawo nya sagbadre siwo wɔa woƒe atɔwo ɖe xɔgbatiwo dome la nyuie. Xevi sia ƒe ɖewo wɔ woƒe atɔwo ɖe Salomo ƒe gbedoxɔ me. Anɔ eme be sagbadre siwo wɔa atɔ ɖe gbedoxɔa me kpɔe be teƒe ma le dedie, eye yewoate ŋu anyi yewo viwo le afi ma.\nPsalmo 84 lia kpala, si nye Kora vi, ame si subɔna le gbedoxɔa me kwasiɖa ɖeka le ɣleti ade ɖe sia ɖe me la kpɔa atɔ siawo le gbedoxɔa me. Esi wòdzroe be yeanɔ abe sagbadre si nɔa Yehowa ƒe aƒea me ene ɖaa ta la, egblɔ be: “Oo aʋakɔwo ƒe Yehowa, aleke gbegbe wò avɔgbadɔ gã la nyo ŋunye ye nye esi! Yehowa ƒe xɔxɔnuwo le nye ame bliboa dzrom vevie. . . . Xevi gɔ̃ hã kpɔ nɔƒe le afi ma, eye sagbadre wɔ atɔ na eɖokui, afi si wònyia viawo le le wò vɔsamlekpui gã la gbɔ, Oo aʋakɔwo ƒe Yehowa, nye Fia, kple nye Mawu!” (Psalmo 84:1-3) Ðe wòdzroa mí kple mía viwo hã be míakpɔ ŋudzedze ɖe Mawu ƒe amewo dome nɔnɔ ŋua?—Psalmo 26:8, 12.\nDAMIXE NYA EƑE ƔEYIƔI\nNyagblɔɖila Yeremiya gblɔ be: “Damixe le dziƒo gɔ̃ hã nya eƒe azã.” Anye be enya nu tso damixe siwo ʋuna vaa Ŋugbedodonyigbaa dzi la ŋu. Wode dzesii be le adame la, damixe ɣi siwo wu 300,000 la, ʋuna tso Afrika toa Yordan-balia me yia Dziehe Europa. Woƒe dzɔdzɔmenunya kpena ɖe wo ŋu wonyana be ele be yewoatrɔ agbɔ le dzomeŋɔli ava ƒo vi. Abe xe bubu siwo ʋuna ene la, wodzea si “woƒe gbɔgbɔɣi.”—Yeremiya 8:7.\nAgbalẽ aɖe (Collins Atlas of Bird Migration) si ƒo nu tso xewo ƒe ʋuʋu ŋu gblɔ be: “Dzɔdzɔmenunya aɖe le xewo si si kpena ɖe wo ŋu woʋuna nukutɔe.” Yehowa Mawu na dzɔdzɔmenunya xe siwo ʋuna yia teƒe bubuwo gake ena ŋutete amegbetɔwo ya be woate ŋu ase nu si ɣeyiɣiwo kple azãgbewo fia la gɔme nyuie. (Luka 12:54-56) To vovo na damixe si nɔa te ɖe dzɔdzɔmenunya si wonae la ko dzi la, amegbetɔwo ya dze si Mawu eye esia kpena ɖe wo ŋu wonyaa nu siwo le dzɔdzɔm kple ɣeyiɣi siwo me míele la. Israel-vi siwo nɔ anyi le Yeremiya ƒe ŋkekeawo me ŋe aɖaba ƒu dzesi siawo dzi. Mawu gblɔ nu si gbɔ kuxia tso la be: “Yehowa ƒe nyae wogbe, ekema nunya ka gɔ̃e le wo si?”—Yeremiya 8:9.\nKpeɖodziawo dze ƒãa be míele nu si Biblia yɔ be “ŋkeke mamlɛawo” la me. (2 Timoteo 3:1-5) Ðe nàsrɔ̃ damixe ahalé ŋku ɖe ‘azãwo’ ŋua?\nHƆ̃ KPƆA NU LE DIDIƑE ƲĨI KE\nWoƒo nu tso hɔ̃ ŋu zi geɖe le Biblia me, eye xe siawo bɔ ɖe Ŋugbedodonyigbaa dzi. Togbɔ be hɔ̃ wɔa atɔ ɖe agakpe kɔkɔwo dzi hã la, ‘edia nuɖuɖu, eƒe ŋkuwo kpɔa nu le didiƒe ʋĩi ke.’ (Hiob 39:27-29) Wogblɔ be hɔ̃ kpɔa nu ale gbegbe be ne ele dzi abe kilometa 1 ene hã ate ŋu akpɔ fɔmizi le anyigba.\nAbe ale si hɔ̃ “kpɔa nu le didiƒe ʋĩi ke” ene la, Yehowa ate ŋu akpɔ etsɔme ʋĩi ke. Eya ta Yehowa gblɔ be: “[Megblɔa] nu si ava dzɔ la tso gɔmedzedzea me ke, kple nu siwo womewɔ haɖe o la fiana tso gbe aɖe gbe ke.” (Yesaya 46:10) Ne míeɖoa to Yehowa la, ke ana eƒe nunya si ɖeke mesɔ kpli o la mí eye míanya nu siwo ava dzɔ le etsɔme.—Yesaya 48:17, 18.\nBiblia tsɔ ame siwo ɖoa ŋu ɖe Mawu ŋu sɔ kple hɔ̃ esi wògblɔ be: “Ŋusẽ yeye aɖo ame siwo kpɔa mɔ na Yehowa ya ŋu. Woadzo ayi dzi abe hɔ̃ ene.” (Yesaya 40:31) Ne hɔ̃ le dzodzom la, ezãna ya xɔdzo si ƒona yia dzi tẽ. Ne xevi sia nya dzo ɖo ya xɔdzoa me ko la ekea eƒe aʋalawo me nɔa xlã ƒom le ya la me, si wɔnɛ be yaa kɔnɛ yia dzi ʋĩi. Hɔ̃ mezãa eya ŋutɔ ƒe ŋusẽ fũu ne ele dzodzom yi didiƒe alo le agba sam le yame o. Nenema kee Yehowa do ŋugbe be yeana “ŋusẽ si gbɔ dzɔdzɔmetɔ ŋu” ame siwo ɖoa ŋu ɖe ye ŋu.—2 Korintotɔwo 4:7, 8.\n“ALE SI KOKLONƆ ƑOA VIAWO NU ƑU”\nKoklonɔ kple viawo\nEsi wòsusɔ vie Yesu naku la, elé ŋku ɖe Yudatɔwo ƒe dugã la ŋu. Exa nu gblɔ be: “Yerusalem, Yerusalem, si wu nyagblɔɖilawo, eye wòƒu kpe ame siwo wodɔ ɖo ɖe egbɔ—zi nenie nyemehedi be maƒo viwòwo nu ƒu abe ale si koklonɔ ƒoa viawo nu ƒu ɖe eƒe aʋalawo te ene o! Ke mielɔ̃ o.”—Mateo 23:37.\nLe dzɔdzɔme nu la, xewo dina vevie be yewoakpɔ yewo vi fɛ̃wo ta. Ele be xe siwo medzona o, abe koklowo ene la nanɔ ŋudzɔ vevie ɖe afɔkuwo ŋu. Ne koklonɔ kpɔ aʋako wòle agba sam le yame la, exlɔ̃na sesĩe, eye viawo wɔna kaba va bena ɖe eƒe aʋalawo te be woanɔ dedie. Ne via fɛ̃wo le eƒe aʋalawo te la, akpɔ wo ta tso ŋdɔkutsu kple tsidzadza si me. Nenemae Yesu di be yeakpɔ Yerusalem nɔlawo ta le gbɔgbɔ me hafi. Egbea hã Yesu le mía kpem be míava ye gbɔ ne yeana gbɔdzɔe mí ahakpɔ mía ta tso kuxi siwo míedoa goe le agbe me la me.—Mateo 11:28, 29.\nNyateƒee, míate ŋu asrɔ̃ nu geɖe tso xe siawo gbɔ. Ne èle ŋku lém ɖe woƒe nuwɔnawo ŋu la, ɖo ŋku ale si Ŋɔŋlɔawo ƒo nu tso wo ŋu le kpɔɖeŋumɔwo nu ŋu la dzi. Na sagbadrewo nakpe ɖe ŋuwò nàkpɔ ŋudzedze ɖe Yehowa ƒe tadeaguƒea ŋu. Kpɔ Mawu sinu be wòana mɔkpɔkpɔ wò be nàte ŋu awɔ nu abe hɔ̃ ene. Va Yesu gbɔ be wòafia Biblia me nyateƒe si akpɔ tawò abe ale si koklonɔ kpɔa viawo ta ene. Eye na damixe naɖo ŋku edzi na wò be ele be nànɔ ŋudzɔ be nàte ŋu ade dzesi nu siwo le dzɔdzɔm le míaƒe ɣeyiɣiawo me.\nƉoe Ɖe Amewo Ɖoe Ɖe Amewo Dziƒoxewo—Nu Siwo Míate Ŋu Asrɔ̃ Tso Wo Gbɔ\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Ŋutega Siwo Ðe Nu Siwo Le Dziƒonutowo Me Fia\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ Ŋutega Siwo Ðe Nu Siwo Le Dziƒonutowo Me Fia\nƉoe Ɖe Amewo Ɖoe Ɖe Amewo GBETAKPƆXƆ Ŋutega Siwo Ðe Nu Siwo Le Dziƒonutowo Me Fia\nGBETAKPƆXƆ Ŋutega Siwo Ðe Nu Siwo Le Dziƒonutowo Me Fia


GBE BUBU Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Kirghiz Korean Latvian Lithuanian Malayalam Myanmar Norwegian Polish Portuguese Rarotongan Romanian Russian Samoan Sepedi Silozi Sinhala Slovak Slovenian Spanish Swahili Swedish Thai Turkish Ukrainian Urdu Vietnamese\nNu si wòfia. Abe ale si ko aƒe aɖeke meyia edzi nɔa te sesĩe hena ƒe geɖe le eɖokui si o ene la, nenema kee srɔ̃ɖeɖe likewo hã menɔa anyi ɖaa agbagba aɖeke madzemadzee o. Xɔ like ɖe sia ɖe hiã gɔmeɖoanyi sesẽ, eye nenema kee wòle le srɔ̃ɖeɖe siwo li ke hã gome. Mɔfiametsoƒe aɖe si ƒe aɖaŋuɖoɖowo wɔa dɔ ɣesiaɣi dzie wonɔa te ɖo ɖoa srɔ̃ɖeɖe kpɔdzidzedzewo gɔme anyi.\nNu si ta wòle vevie. Srɔ̃ɖegbenɔnɔ ŋuti ɖaŋuɖoɖowo bɔ ɖe agbalẽwo, magazinewo, kple television dzi wɔnawo me. Srɔ̃ɖeɖaŋuɖola aɖewo ade dzi ƒo na atsu kple asiwo be woayi edzi anɔ wo nɔewo gbɔ, evɔ bubuwo ya ade dzi ƒo na srɔ̃tɔ mawo ke be woagbe wo nɔewo. Srɔ̃ɖeɖe ŋuti nunyalawo gɔ̃ hã va trɔa woƒe nukpɔsusu le nya siawo tɔgbi ŋu. Le kpɔɖeŋu me, le ƒe 1994 me la, susuŋutinunyala aɖe si bi ɖe ƒewuiviwo ƒe nyawo gbɔ kpɔkpɔ me la ŋlɔ be, le yeƒe dɔwɔwɔ ƒe gɔmedzedze la, yesusu be “ade ɖeviwo dzi wu be woanɔ dzilaɖekɛ si ƒe dzi dze eme la gbɔ tsɔ wu be woanɔ dzila eveawo siwo nɔa dzre dzi ɖaa la gbɔ. Mesusu be enyo be woagbe srɔ̃ wu be woanɔ fu kpem le srɔ̃ɖeɖe si me dzidzɔ mele o me.” Ke hã, nuteƒekpɔkpɔ siwo va su esi le ƒe 20 siwo wòtsɔ wɔ dɔ me na wòtrɔ eƒe susu. Egblɔ be: “Srɔ̃gbegbe gblẽa nu le ɖevi geɖewo ŋu.”\nAmewo ƒe nukpɔsusuwo tea ŋu trɔna, gake Mawu ƒe Nya, Biblia, ƒe gɔmeɖosewo adze le srɔ̃ɖeɖe ŋuti ɖaŋuɖoɖo nyuitɔ kekeake si ŋu woake ɖo la ŋu le mɔ aɖewo nu godoo. Esi nèle nyati siawo xlẽm la, ànya de dzesii be woŋlɔ Biblia me gɔmeɖose aɖe ɖe axa siwo nye 3 va se ɖe 8 la tame. Gɔmeɖose mawo dzi wɔwɔ kpe ɖe ƒome geɖewo ŋu wokpɔ dzidzedze vavãtɔ le woƒe ƒomea me. Ƒome siawo hã doa go kuxiwo abe ƒome bubuwo ke ene. Gake vovototoa ye nye be Biblia kpe ɖe wo ŋu woɖo gɔmeɖoanyi sesẽ na srɔ̃ɖeɖe kple ƒomegbenɔnɔ. Ele be míakpɔ mɔ be wòanɔ alea, elabena Yehowa Mawu, Ame si na woŋlɔ Biblia lae nye ƒome Gɔmeɖoanyila.—2 Timoteo 3:16, 17.\nTe mɔfiame sia kpɔ. Ŋlɔ mawunyakpukpui siwo me nyawo woŋlɔ ɖe axa 3 va se ɖe 8 tame la ɖi. Àte ŋu aŋlɔ mawunyakpukpui bubu ɖe sia ɖe si ɖe vi na wò kpɔ hã akpee. Da nuŋlɔɖi sia ɖe asitsɔƒe eye nànɔ woxlẽm edziedzi.\nTso nya me le nu si nàwɔ ŋu. Ðoe be yeanɔ agbe ɖe Biblia ƒe aɖaŋuɖoɖowo nu le wò ƒomea me.—g09 10-E.\nBiblia me gɔmeɖose siwo wɔa dɔ akpe ɖe ŋuwò be wò ƒomea nali ke ahanɔ te ɖe kuxi siwo nu sẽ abe ahom ene la nu\nƉoe Ɖe Amewo Ɖoe Ɖe Amewo Nu 7lia: Gɔmeɖoanyi Sesẽ\ng 10/09 axa 8-9